### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling med bemærkning om, at udvalget ønsker, at forvaltningen undersøger mulighederne for at etablere almene boliger i mindre afdelinger.

Ruben Christensen tiltræder med yderligere bemærkning om, at planen sendes i offentlig høring.

Hans Johnsen var forhindret i at deltage i udvalgets behandling af sagen.

### Resumé

Plan for bedre fordeling af almene boliger i hele [adresse] skal bidrage til, at placeringen af almene boliger i [adresse] planlægges klogt, så de understøtter byudviklingen og målet om den blandede by og dermed sikrer mangfoldighed, fleksibilitet og gode lokalsamfund i hele kommunen, jf. Boligpolitisk Redegørelse. Med forslaget til planen er der identificeret og udpeget såkaldte interesseområder/ potentialer for placering af nyt alment boligbyggeri i de fritliggende samfund udenfor [adresse]. Forslaget til planen er vedlagt som bilag 1.

Plan for bedre fordeling af almene boliger i hele [adresse] skal understøtte den kommende Temaplan for arealer til alle boligtyper i et samlet mål om at sikre et varieret udbud af boliger i alle bysamfund, så der skabes levende og interessante områder, der bidrager til den sociale mangfoldighed.

I udpegningen af interesseområder er det vurderet, at der er et stort potentiale for mere alment boligbyggeri i 13 ud af 20 skoledistrikter, mens der er "mellempotentiale" i fem distrikter. I to skoledistrikter vurderes der ikke at være potentiale for mere alment boligbyggeri på nuværende tidspunkt. Vurderingen af potentialerne er sammenfattet i vedlagte bilag 2 og er udfoldet i selve planen (bilag 1).

### Indstilling

Det indstilles:

At 1) Plan for bedre fordeling af almene boliger i hele [adresse] godkendes.

### Sagens forløb

08-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 13-09-2021 Magistraten

Fremsendes til [adresse] med bemærkning, at Magistraten i mødet den 13. september 2021 anbefaler, at byrådet tiltræder Magistratsafdelingen for Teknik og Miljøs indstilling af 26. august 2021.

Magistratsafdelingen for Teknik og Miljø udarbejder et notat med belysning af forskellige temaer til byrådsbehandlingen.

 29-09-2021 [adresse]
Fremsendes til Teknisk Udvalg til behandling i henhold til beslutning i byrådets møde den 29. september 2021.
 06-10-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling med bemærkning om, at udvalget ønsker, at forvaltningen undersøger mulighederne for at etablere almene boliger i mindre afdelinger.

Ruben Christensen tiltræder med yderligere bemærkning om, at planen sendes i offentlig høring.

Hans Johnsen var forhindret i at deltage i udvalgets behandling af sagen.

 13-10-2021 [adresse]
Beslutning ikke frigivet